**KÚPNA ZMLUVA č. ...... / ......**

uzavretá na základe výsledku verejného obstarávania podľa § 56 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní) a podľa §409 a nasl. zákona č. 513/1991 Z.z. (Obchodného zákonníka) v znení neskorších predpisov

**Čl. 1**

**Zmluvné strany**

1.1 **Kupujúci:** Univerzitná nemocnica Martin

 Kolárova 2,036 59 Martin

 V zastúpení: Rada riaditeľov v zložení:

 MUDr. Dušan Krkoška, PhD., MBA – generálny riaditeľ

 Doc. MUDr. Dalibor Murgaš, PhD. – medicínsky riaditeľ

 Ing. Stanislav Škorňa – ekonomický riaditeľ

 V mene organizácie sú oprávnení konať najmenej dvaja členovia štatutárneho orgánu spoločne.

 IČO: 00 365 327

######  DIČ: 2020598019

######  IČ DPH: SK2020598019

 Bankové spojenie: Štátna pokladnica

 IBAN: SK84 8180 0000 0070 0028 1377

 BIC/SWIFT: SPSRSKBAXXX

 (ďalej len kupujúci)

1.2 **Predávajúci:**

 Obchodné meno: ...............................................

 Sídlo: ...............................................

 V zastúpení: ...............................................

 IČO: ...............................................

######  DIČ: ...............................................

######  IČ DPH: ...............................................

######  Bankové spojenie: ...............................................

 IBAN: ...............................................

 BIC/SWIFT: ...............................................

Zápis v Obchodnom registri Okresného súdu ..............., oddiel ...............,, vložka č. ...............

*Uviesť údaj, či predávajúci je alebo nie je platcom DPH.*

 (ďalej len predávajúci)

predávajúci a kupujúci ďalej spoločne aj *„zmluvné strany“* alebo jednotlivo

*„zmluvná strana“*

**Čl. II**

**Preambula**

2.1 Táto kúpna zmluva (ďalej aj „zmluva“) je uzavretá podľa príslušných ustanovení zákona o verejnom obstarávaní a je výsledkom nadlimitnej verejnej súťaže, ktorú vyhlásila Univerzitná nemocnica Martin (ďalej aj „UNM“) ako verejný obstarávateľ. Na základe uvedenej nadlimitnej verejnej súťaže kupujúci uzatvára s predávajúcim túto kúpnu zmluvu.

2.2 Predávajúci sa zaväzuje, že k dátumu podpisu zmluvy je oprávnený a spôsobilý dodávať medicinálne a technické plyny a poskytovať súvisiace služby na základe oprávnenia, ktorým disponuje, ako aj na základe osobitných všeobecne záväzných právnych predpisov lex specialis platných pre uvedené komponenty a danú oblasť.

2.3 Predávajúci sa zaväzuje, že k dátumu podpisu zmluvy je držiteľom Rozhodnutia alebo Povolenia MZ SR o zaobchádzaní s liekmi na veľkodistribúciu medicinálnych plynov.

2.4 Predávajúci sa zaväzuje, že k dátumu podpisu zmluvy je držiteľom Dokladu o registrácii, resp. Rozhodnutia vydaného Štátnym ústavom pre kontrolu liečiv o registrácii humánneho lieku kyslík kvapalný a humánneho lieku kyslík plynný pre tlakové fľaše o plniacom tlaku 150 bar a humánneho lieku kyslík plynný pre tlakové fľaše o plniacom tlaku 200 bar.

**Čl. III**

**Predmet zmluvy**

3.1 Predávajúci sa touto zmluvou zaväzuje dodať kupujúcemu predmet kúpy, ktorý sa stane vlastníctvom kupujúceho, t.j. dodať medicinálne a technické plyny. Predávajúci sa tiež zaväzuje kupujúcemu poskytovať súvisiace služby.

3.2 Predmetom zmluvy v zmysle bodu 3.1 tohto článku zmluvy je záväzok predávajúceho:

3.2.1 dodať kupujúcemu medicinálne a technické plyny v oceľových / tlakových fľašiach a iných tlakových nádobách,

3.2.2 umožniť kupujúcemu užívať dodané oceľové / tlakové fľaše a iné tlakové nádoby počas stanovenej doby (prenájom, viď čl. VI tejto zmluvy)

a to v súvislosti s činnosťami, ktoré kupujúci vykonáva a na ktoré bol zriadený.

3.3 Predmet tejto zmluvy, t.j. jednotlivé komponenty medicinálnych a technických plynov, ako aj súvisiace služby sú uvedené v Špecifikácii predmetu zmluvy s uvedením zmluvných cien, ktorá je prílohou č.1 tejto zmluvy.

3.4 Kupujúci bude konkrétne množstvá jednotlivých plynov upresňovať počas doby trvania zmluvy na základe svojich potrieb a požiadaviek prostredníctvom vystavených objednávok, ktoré obdrží predávajúci písomne alebo faxom alebo emailom alebo telefonicky.

V príslušných objednávkach kupujúci uvedie množstvo a druh plynu/plynov, ktoré bude potrebné dodať, termín dodania (v zmysle ods. 5.2.1) a miesto dodania.

3.5 U jednotlivých špecifikácii predmetu zmluvy uvedených v prílohe č.1 k tejto zmluve ide o predpokladané množstvo plynov a súvisiacich služieb a kupujúci si vyhradzuje právo zmeniť zazmluvnené množstvo predmetu zmluvy, ktoré môže byť nižšie ako množstvo uvedené v prílohe č.1 zmluvy, pri zachovaní jednotkovej ceny, bez nároku na dodanie predpokladaného množstva plynov a súvisiacich služieb.

3.6 Kupujúci sa touto zmluvou zaväzuje predmet kúpy prevziať a zaplatiť zaň dohodnutú kúpnu cenu za podmienok uvedených v tejto zmluve.

3.7 Predávajúci sa zaväzuje a zodpovedá zároveň za to, že predmet zmluvy v čase jeho dodania spĺňa všetky platné normy a ustanovenia vyplývajúce zo súvisiacich osobitných všeobecne záväzných právnych predpisov lex specialis platných pre predmet zmluvy a danú oblasť.

3.8 Predávajúci sa zaväzuje, že všetky ním dodané fľaše počas doby trvania tejto kúpnej zmluvy, budú označené čiarovým kódom predávajúceho, pre ich rýchlu a jednoduchú identifikáciu.

3.9 Predávajúci sa zaväzuje, že v rámci plnenia predmetu zmluvy bude dodržiavať zásady bezpečnosti a ochrany zdravia pri práci, ako aj zabezpečí, aby plnením predmetu zmluvy nedošlo k ohrozeniu zdravia a to aj v tom prípade, ak nejakú oblasť predmetu zmluvy bude realizovať subdodávkou.

3.10 Počas plnenia predmetu zmluvy bude predávajúci na požiadanie informovať kupujúceho o postupe na plnení predmetu zmluvy a upozorní na prípadné zistené nepredvídateľné skutočnosti, pričom súčasne navrhne ich možné riešenie.

3.11 Predávajúci sa zaväzuje, že bude zodpovedný za kvalitu plnenia predmetu zmluvy a to aj v prípade, že bude určitú oblasť predmetu zmluvy zabezpečovať v subdodávke.

3.12 Predávajúci sa zaväzuje, že:

3.12.1 bude schopný v prípade akútnej potreby dodať objednaný tovar najneskôr do 24 hodín od objednania,

3.12.2 k dátumu podpisu zmluvy disponuje schváleným distribučným miestom v rámci veľkodistribučného povolenia, za účelom zabezpečenia dodávky v prípade akútnej potreby alebo mimoriadneho stavu.

**Čl. IV**

**Kúpna cena a platobné podmienky**

4.1 Ceny za dodané plyny a poskytnutie súvisiacich služieb sú stanovené dohodou:

4.1.1 na základe ponuky predávajúceho ako uchádzača, ktorá bola automatizovaným vyhodnotením v rámci elektronickej aukcie vyhodnotená ako úspešná v nadlimitnej verejnej súťaži „Technické a medicinálne plyny“, ktorú realizovala UNM;

4.1.2 podľa zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z.z., ktorou sa tento zákon vykonáva (ďalej len „zákon o cenách“), ako aj podľa zákona č. 659/2007 Z. z. o zavedení meny euro v Slovenskej republike a o zmene a doplnení niektorých zákonov;

4.1.3 podľa zákona č. 222/2004 Z.z. o dani z pridanej hodnoty.

4.2 Predávajúci sa zaväzuje jednotlivé položky, ktoré tvoria predmet tejto zmluvy dodať a poskytnúť súvisiace služby za ceny, ktoré sú uvedené v prílohe č.1 k tejto zmluve.

4.3 Ceny sú stanovené podľa jednotlivých položiek tovarov a služieb s rešpektovaním požadovaných špecifikácií a požiadaviek kupujúceho, ktoré sú výsledkom verejného obstarávania.

4.4 Počas doby trvania zmluvy sa predávajúci zaväzuje, že bude fakturovať len ceny a poplatky, ktoré tvoria prílohu č.1 k tejto zmluve. Žiadne iné poplatky, či náklady predávajúci fakturovať nebude.

4.5 Kupujúci sa zaväzuje, že kúpnu cenu a nájomné za prenájom podľa čl. VI tejto zmluvy ako výsledok verejného obstarávania zaplatí predávajúcemu formou bezhotovostného platobného prevodu na bankový účet predávajúceho, ktorý je uvedený v záhlaví tejto zmluvy a to na základe príslušných objednávok vystavených kupujúcim a faktúr vystavených predávajúcim a doručených kupujúcemu.

4.6 K úprave cien môže dôjsť v priebehu plnenia predmetu zmluvy z legislatívnych dôvodov, (napr. v prípade zmeny sadzby DPH celoštátnou úpravou) a to po predchádzajúcom súhlase obidvoch zmluvných strán formou písomného dodatku podpísaného obidvomi zmluvnými stranami, pričom každý dodatok musí byť vopred odsúhlasený MZ SR.

Úprava cien sa môže vzťahovať iba na činnosti uskutočnené po takejto úprave, čo musí byť predávajúcim dokladované.

4.7 Zmluvné strany sa vo vzťahu k určeniu ceny pre každé opakované plnenie vyplývajúce z tejto zmluvy zaväzujú k nasledovnému:

V prípade, ak sa po uzatvorení tejto zmluvy preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto zmluve a predávajúci už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5% v neprospech ceny podľa tejto zmluvy, zaväzuje sa dodávateľ poskytnúť kupujúcemu pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou.

4.8 V prípade, ak predávajúci nie je schopný poskytnúť alebo neposkytne kupujúcemu dodatočnú zľavu podľa bodu 4.7 tohto článku, je kupujúci oprávnený podať výpoveď zo zmluvy. V tomto prípade je výpovedná  lehota 1 mesiac, pričom výpovedná lehota začína plynúť od jej doručenia predávajúcemu.

4.9 Platby za plnenie predmetu kúpnej zmluvy sa budú uskutočňovať po dodaní príslušného množstva tovaru a poskytnutí súvisiacich služieb v príslušnom fakturovanom mesiaci kupujúcemu a to na základe predávajúcim vystavených faktúr doručených kupujúcemu.

4.10 Faktúry sú splatné do 60 dní odo dňa ich vystavenia. Faktúry musia obsahovať náležitosti daňového dokladu a ich súčasťou musia byť dodacie listy o dodanom predmete zmluvy – príslušnom množstve tovaru a súvisiacich služieb dodaných v príslušnom fakturovanom mesiaci potvrdené zástupcami oboch zmluvných strán.

4.11 V prípade, že kupujúci obdržal faktúru, ktorá nezodpovedá požiadavkám daňového dokladu, je oprávnený ju obratom vrátiť predávajúcemu za účelom jej doplnenia alebo vystavenia novej faktúry.

4.12 Kupujúci preddavky, ani zálohy neposkytuje.

4.13 Kupujúci berie na vedomie, že v zmysle ustanovenia § 339 Obchodného zákonníka je kúpna cena a nájomné podľa čl. VI tejto zmluvy zaplatené až pripísaním príslušnej sumy na bankový účet predávajúceho.

**Čl. V**

**Termín a miesto plnenia**

5.1 Ak sa zmluvné strany nedohodnú inak, miestom plnenia je sídlo kupujúceho, s ktorým v čase platnosti tejto kúpnej zmluvy kupujúci uzavrel kúpnu zmluvu na predmet zmluvy. Nebezpečenstvo škody na predmete plnenia prechádza na kupujúceho dodaním predmetu plnenia do miesta plnenia.

5.2 Predávajúci sa zaväzuje, že dodrží nasledovné termíny dodania predmetu zmluvy – dodávky predmetu plnenia kupujúcemu:

5.2.1 v intervaloch upresnených podľa potrieb a požiadaviek kupujúceho uvedených v objednávkach s ohľadom na ustanovenie čl. V bod 5.3 tejto zmluvy,

5.2.2 do 24 hodín – podľa konkrétnych veľmi naliehavých podmienok a potrieb kupujúceho.

5.3 Kupujúci bude objednávky vystavovať podľa svojich potrieb a požiadaviek. Pokiaľ sa zmluvné strany v rámci konkrétnej objednávky nedohodnú inak,

5.3.1 predávajúci dodá kupujúcemu tovar v oceľových / tlakových fľašiach a iných tlakových nádobách (s výnimkou cisterien) najneskôr do 2 pracovných dní od prijatia objednávky od kupujúceho;

5.3.2 dopĺňanie zásobníka na kvapalný kyslík sa uskutoční do 3 pracovných dní od prijatia objednávky od kupujúceho.

5.4 Termíny plnenia predmetu zmluvy:

|  |  |
| --- | --- |
| Začatie plnenia predmetu zmluvy: | Ihneď po nadobudnutí platnosti a účinnosti tejto kúpnej zmluvy. |
| Plnenie predmetu zmluvy: | Počas doby trvania tejto kúpnej zmluvy. |
| Celkové ukončenie plnenia predmetu zmluvy: | Uplynutím doby trvania kúpnej zmluvy alebo vyčerpaním finančného limitu uvedeného v Prílohe č.1 tejto zmluvy. |

**Čl. VI**

**Nájom**

6.1 Oceľové/tlakové fľaše, zväzky tlakových fliaš, prepravné palety na TP a minizásobníky (ďalej len „predmet nájmu“) sú výlučným vlastníctvom predávajúceho, ktorý ich prenajíma kupujúcemu za účelom dodávania tovaru v nich a jeho spotreby z nich. Kupujúci nie je oprávnený dať predmet nájmu do užívania tretej osobe. Predávajúci prenecháva kupujúcemu predmet nájmu v stave spôsobilom na dohodnuté užívanie.

6.2 Kupujúci zodpovedá za predmet nájmu. Ak kupujúci bez zbytočného odkladu po ukončení zmluvy (napr. odstúpením predávajúceho alebo kupujúceho) nevráti predmet nájmu predávajúcemu alebo ak dôjde k jeho strate, odcudzeniu, či zničeniu, je kupujúci povinný uhradiť predávajúcemu cenu predmetu nájmu podľa platného cenníka.

6.3 Za odplatné užívanie predmetu nájmu je kupujúci povinný platiť predávajúcemu dojednané nájomné podľa cien uvedených v prílohe č. 1 k tejto zmluve.

**Čl. VII**

**Trvanie zmluvy**

7.1 Táto Zmluva sa uzatvára na dobu určitú a to na dobu 36 mesiacov odo dňa účinnosti tejto kúpnej zmluvy alebo do vyčerpania finančného limitu uvedeného v Prílohe č. 1 tejto zmluvy podľa toho, ktorá z týchto skutočností nastane skôr.

7.2 Táto zmluva zaniká:

7.2.1 písomnou dohodou obidvoch zmluvných strán k dohodnutému termínu, ak sa podstatne zmenia okolnosti, za ktorých bola táto zmluva uzatvorená a nebolo ich možné objektívne predvídať;

7.2.2 písomnou výpoveďou ktorejkoľvek zmluvnej strany aj bez uvedenia dôvodu;

7.2.3 uplynutím doby, na ktorú je táto zmluva uzatvorená;

7.2.4 vykonaním predmetu tejto zmluvy kupujúcim – vyčerpaním finančného objemu uvedeného v prílohe č.1 tejto zmluvy

7.2.5 odstúpením z dôvodov upravených v zmluve, pričom odstúpením od zmluvy zmluva zaniká, keď je prejav vôle ukončiť platnosť zmluvy doručený druhej zmluvnej strane, pokiaľ v oznámení o odstúpení nie je ustanovený iný dátum skončenia zmluvy.

7.3 Výpoveď sa považuje za doručenú v deň, kedy druhá zmluvná strana prevzala zásielku obsahujúcu výpoveď a v prípade, že túto výpoveď odmietla prevziať alebo jej nebola doručená z iného dôvodu, považuje sa výpoveď za doručenú v deň, kedy sa zásielka vrátila odosielajúcej zmluvnej strane za podmienky, že bola odoslaná na adresu druhej zmluvnej strany uvedenú v zmluve alebo v príslušnom verejnom registri (t.j. v príslušnom obchodnom alebo živnostenskom registri). Uvedené ustanovenie o doručení výpovede sa rovnako vzťahuje na doručovanie akýchkoľvek výziev, upomienok, výpovedí a iných písomných prejavov vôle medzi zmluvnými stranami, s výnimkou oznámenia o zmene adresy. Výpovedná lehota je 3-mesačná, začne plynúť prvým dňom nasledujúceho mesiaca po doručení výpovede druhej strane s výnimkou výpovede uvedenej v čl. IV v bode 4.8 zmluvy.

7.4 Kupujúci je oprávnený okamžite odstúpiť od zmluvy:

7.4.1 ak predávajúci, resp. subdodávatelia predávajúceho neboli v čase uzavretia zmluvy zapísaní v registri partnerov verejného sektora (ďalej len „register“) alebo ak boli počas trvania zmluvy vymazaní z registra,

7.4.2 ak si subdodávatelia predávajúceho, ktorí musia byť zapísaní v registri ani v dodatočne primeranej lehote určenej kupujúcim podľa čl. X ods. 10.6 tejto zmluvy nesplnia povinnosť byť zapísaní v registri alebo ak dôjde k ich výmazu z registra počas trvania zmluvy,

7.4.3 ak v súlade so zákonom č. 315/2016 Z.z. v platnom znení registrujúci orgán rozhodne o výmaze predávajúceho z registra podľa ust. § 12 zákona, ak registrujúci orgán uloží pokutu za nesplnenie povinnosti podať návrh na zápis zmeny zapísaných údajov týkajúcich sa konečného užívateľa výhod v zákonnej lehote alebo za porušenie zákazu vykonávať úkony oprávnenej osoby z dôvodu jej vylúčenia alebo ak v registri nie je zapísaná oprávnená osoba dlhšie ako 30 kalendárnych dní, a to v prípade, ak si kupujúci z dôvodu ekonomickej výhodnosti neuplatní zmluvnú pokutu podľa čl. IX ods. 9.5 tejto zmluvy.

Vyššie uvedené ustanovenie je kupujúci oprávnený využiť v prípade, ak predávajúci, resp. subdodávateľ má povinnosť byť zapísaný v registri partnerov verejného sektora v súlade so zákonom č. 315/2016 Z.z.

7.5 Kupujúci je tiež oprávnený odstúpiť od zmluvy z dôvodu podstatného porušenia zmluvných podmienok.

**Čl. VIII**

**Zodpovednosť za vady**

8.1 Predávajúci sa zaväzuje, že predmet zmluvy uvedený v tejto zmluve (technické a medicinálne plyny) je prvej triedy a kvality vzhľadom na skutočnosť, že ide o komponenty život zachraňujúce.

8.2 Predávajúci nenesie žiadnu zodpovednosť za závady, ktoré boli spôsobené neodbornou prevádzkou, obsluhou alebo údržbou predmetu zmluvy.

8.3 Kupujúci pri prevzatí tovaru od predávajúceho vykoná prehliadku tovaru za účelom zistenia zjavných vád. V prípade, že kupujúci zistí vadu, je povinný ju ihneď oznámiť predávajúcemu.

8.4 Kupujúci je povinný uplatniť si u predávajúceho právo zo skrytých vád tovaru bez zbytočného odkladu po tom, ako ich zistil.

**Čl. IX**

**Zmluvné pokuty a úroky z omeškania**

9.1 Zmluvné strany sa dohodli, že v prípade omeškania predávajúceho s dodaním tovaru alebo poskytnutím súvisiacich služieb podľa tejto zmluvy je predávajúci povinný uhradiť kupujúcemu zmluvnú pokutu vo výške 0,05% z kúpnej ceny tovaru / služieb, s dodaním ktorého sa predávajúci omeškal, a to za každý deň omeškania.

9.2 Zmluvné strany sa dohodli, že v prípade omeškania kupujúceho s úhradou faktúry podľa tejto zmluvy, si predávajúci môže uplatniť úrok z omeškania v súlade s nariadením vlády č. 21/2013 Z. z. v platnom znení.

9.3 Predávajúci sa zaväzuje, že bez písomného súhlasu kupujúceho nepostúpi svoje peňažné pohľadávky, ktoré vzniknú z tejto zmluvy iným tretím osobám. Postúpenie pohľadávky zo strany predávajúceho tretej osobe bez súhlasu kupujúceho je neplatné. Súhlas kupujúceho je platný len za podmienky, že bol na takýto úkon udelený predchádzajúci súhlas MZ SR.

9.4 Ak si subdodávatelia predávajúceho podľa čl. X tejto zmluvy nesplnia povinnosť byť zapísaní v registri, predávajúci zaplatí kupujúcemu zmluvnú pokutu vo výške 100,- € za každý aj začatý deň porušenia tejto povinnosti a za každého subdodávateľa, ktorý túto povinnosť porušil.

9.5 Ak registrujúci orgán rozhodne o výmaze predávajúceho z registra podľa ustanovenia § 12 zákona č. 315/2016 Z.z. v platnom znení, ak registrujúci orgán uloží pokutu za nesplnenie povinnosti podať návrh na zápis zmeny zapísaných údajov týkajúcich sa konečného užívateľa výhod v zákonnej lehote alebo za porušenie zákazu vykonávať úkony oprávnenej osoby z dôvodu jej vylúčenia alebo ak v registri nie je zapísaná oprávnená osoba dlhšie ako 30 kalendárnych dní a kupujúci z dôvodu ekonomickej výhodnosti nevyužil právo odstúpiť od zmluvy podľa čl. VII ods. 7.4 tejto zmluvy, predávajúci zaplatí kupujúcemu zmluvnú pokutu vo výške 10 000,- €.

9.6 Ak zo strany predávajúceho, resp. subdodávateľa nie je splnená povinnosť podľa § 11 ods. 2 zákona č. 315/2016 Z.z. v platnom znení alebo ak v registri nemá zapísanú oprávnenú osobu dlhšie ako 30 kalendárnych dní, nie je kupujúci ako účastník zmluvy v omeškaní, ak z tohto dôvodu nebude plniť, čo mu ukladá zmluva.

9.7 Ustanovenia 9.4, 9.5 a 9.6 sa vzťahujú len na predávajúceho, resp. subdodávateľa, ktorí majú povinnosť byť zapísaní v registri v súlade so zákonom č. 315/2016 Z.z.

9.8 V prípade odstúpenia od zmluvy pre podstatné porušenie zmluvných povinností v zmysle čl. XI ods. 11.1 a 11.2 tejto zmluvy vznikne kupujúcemu nárok voči predávajúcemu na uplatnenie zmluvnej pokuty vo výške 5% z dohodnutej ceny za celý predmet zmluvy v € s DPH uvedenej v prílohe č.1 zmluvy.

9.9 Zmluvná pokuta je splatná do 15 dní odo dňa doručenia žiadosti o jej úhradu predávajúcemu.

9.10 Uplatnením zmluvnej pokuty a sankcií nie je dotknutý nárok na náhradu škody, ktorú svojím konaním/nekonaním spôsobil kupujúcemu predávajúci.

**Čl. X**

**Subdodávatelia a osobitné povinnosti predávajúceho**

10.1 Predávajúci pri plnení predmetu zmluvy špecifikovaného v čl. III tejto zmluvy využije subdodávateľov uvedených v prílohe č. 2 tejto zmluvy – Identifikácia subdodávateľov.

10.2 K zmene subdodávateľa môže dôjsť len po odsúhlasení zmeny kupujúcim. Predávajúci je povinný najneskôr desať kalendárnych dní pred dňom, ktorý predchádza dňu, v ktorom nastane zmena subdodávateľa, písomne oznámiť kupujúcemu zámer zmeny subdodávateľa s uvedením identifikačných údajov podľa bodu 10.1 tohto článku zmluvy. Kupujúci zašle písomné stanovisko (súhlas/nesúhlas) predávajúcemu bez zbytočného odkladu. Schválený bude každý subdodávateľ, ktorý bude riadne identifikovaný v zmysle bodu 10.1, bude ním predložené vyhlásenie o detailnom oboznámení sa s predmetom zákazky a podmienkami jeho plnenia, s ktorými bude bezvýhradne súhlasiť a bude zapísaný v registri partnerov verejného sektora, ak mu táto povinnosť vyplýva zo zákona č. 315/2016 Z.z. v platnom znení.

10.3 Predávajúci sa zaväzuje na požiadanie kupujúceho predložiť mu všetky zmluvy, ktoré má uzavreté so subdodávateľmi.

10.4 Využitím subdodávateľov nie je dotknutá zodpovednosť predávajúceho za plnenie predmetu zmluvy. Predávajúci je plne zodpovedný za výkony, opomenutia alebo zlyhania svojich subdodávateľov rovnako ako za svoje vlastné dodávky.

10.5 Predávajúci a subdodávatelia sú povinní byť počas trvania tejto zmluvy zapísaní v registri, ak im táto povinnosť vyplýva zo zákona č. 315/2016 Z.z. v platnom znení.

10.6 V prípade, ak kupujúci zistí, že subdodávateľ nie je zapísaný v registri, vyzve predávajúceho na odstránenie tohto protiprávneho stavu a určí mu primeranú lehotu, ktorá nesmie byť kratšia ako 15 kalendárnych dní, aby zabezpečil, aby si subdodávateľ splnil povinnosť byť v tejto lehote zapísaný do registra alebo aby predávajúci navrhol v súlade s bodmi tohto článku zmenu subdodávateľa, ktorý spĺňa podmienku zápisu v registri.

**Čl. XI**

**Osobitné zmluvné podmienky**

11.1 Predávajúci sa zaväzuje do 5 kalendárnych dní od podpísania tejto zmluvy predložiť kupujúcemu povolenie na veľkodistribúciu medicinálnych plynov vydané MZ SR (v origináli príp. úradne overenej kópii); doklad o registrácii, resp. rozhodnutie vydané Štátnym ústavom pre kontrolu liečiv o registrácii humánneho lieku kyslík kvapalný (v kópii); doklad o registrácii, resp. rozhodnutie vydané Štátnym ústavom pre kontrolu liečiv o registrácii humánneho lieku kyslík plynný pre tlakové fľaše (v kópii). Ak predávajúci nemá sídlo v SR predloží rovnocenný doklad podľa právnych predpisov vydaných v štáte sídla predávajúceho.

11.2 Nepredloženie dokladov, resp. rovnocenných dokladov vymedzených v ods. 11.1 sa považuje za podstatné porušenie zmluvných podmienok s možnosťou uplatnenia zmluvnej pokuty a s možnosťou využitia inštitútu odstúpenia od zmluvy pre podstatné porušenie zmluvných podmienok.

**Čl. XII**

**Záverečné ustanovenia**

12.1 Všetky udalosti alebo okolnosti, ktorým zmluvná strana predvídateľnými prostriedkami nemôže zabrániť a ktoré sa nachádzajú mimo sféry jej vplyvu – vyššia moc – oslobodzujú dotknutú zmluvnú stranu na obdobie ich vplyvu a v rozsahu ich účinku od zmluvných povinností bez toho, aby druhej zmluvnej strane vznikli akékoľvek nároky na náhradu škody. Dotknutá zmluvná strana je povinná druhú zmluvnú stranu okamžite informovať o druhu a predpokladanej dĺžke trvania uvedeného obmedzenia.

12.2 Túto zmluvu je možné dopĺňať alebo meniť výhradne formou písomných dodatkov po predchádzajúcom súhlase obidvoch zmluvných strán, ktoré po nadobudnutí platnosti a účinnosti sa stávajú neoddeliteľnou súčasťou tejto zmluvy. Všetky dodatky uzatvorené k tejto zmluve musia byť vopred písomne odsúhlasené MZ SR.

12.3 Právne vzťahy touto zmluvou bližšie neupravené sa riadia príslušnými ustanoveniami Obchodného zákonníka, resp. inými všeobecne záväznými právnymi predpismi SR.

12.4 Kupujúci je povinný oznámiť predávajúcemu skončenie platnosti povolenia na zaobchádzanie s liekmi, ktoré bolo udelené kupujúcemu v zmysle príslušných právnych predpisov, a to do 3 dní od skončenia platnosti povolenia.

12.5 Táto zmluva je vyhotovená v štyroch rovnopisoch, z ktorých kupujúci obdrží dva výtlačky a predávajúci dva.

12.6 Táto zmluva nadobúda platnosť dňom jej podpisu obidvoma zmluvnými stranami a účinnosť nasledujúci deň po dni jej zverejnenia v centrálnom registri zmlúv a dodatkov k zmluvám, vedeným Úradom vlády SR.

12.7 Zmluvné strany tejto zmluvy sa zaväzujú, že všetky prípadné spory, vyplývajúce z plnenia tejto zmluvy budú riešiť prednostne rokovaniami o možnej dohode, inak v súlade s ustanoveniami Obchodného zákonníka a ostatných všeobecne záväzných právnych predpisov SR.

12.8 Zmluvné strany si túto zmluvu prečítali, jej obsahu porozumeli a na znak súhlasu s jej obsahom ju podpísali.

12.9 Neoddeliteľnou súčasťou tejto zmluvy sú prílohy v nej uvádzané:

Príloha č.1: Špecifikácia predmetu zmluvy s uvedením zmluvných cien

Príloha č.2: Identifikácia subdodávateľov

V Martine, dňa: .................................... V .......................... , dňa: ......................

**Za UNM: Za predávajúceho:**

 Meno: .................................................

 Funkcia: ..................................................

Podpis: ...................................... Podpis: ..................................................

Podpis: ......................................

**Príloha č.1 zmluvy – Špecifikácia predmetu zmluvy s uvedením zmluvných cien**

* príloha v zmysle časti *C. Opis predmetu zákazky* a časti *D. Spôsob určenia ceny* týchto súťažných podkladov
* uložené vo formáte Excel

**Príloha č.2 kúpnej zmluvy – Identifikácia subdodávateľov:**

**Subdodávateľ:**

Obchodné meno alebo názov, resp. meno, priezvisko: ......................................................

Sídlo, miesto podnikania alebo obvyklý pobyt: ......................................................

IČO, resp. dátum narodenia: ......................................................

Osoba oprávnená konať za subdodávateľa: ......................................................

- meno a priezvisko: ......................................................

- adresa pobytu: ......................................................

- dátum narodenia: ......................................................

- funkcia: ......................................................

Podiel plnenia zo zmluvy (špecifikácia, percentuálny a finančný rozsah):

.............................................................................................................................................................................................................................................................................................................................................................................................................................................

*Ak úspešný uchádzač nemá v úmysle zadať časti plnenia predmetu zmluvy subdodávateľom túto skutočnosť uvedie. Ak úspešný uchádzač predpokladá pri plnení predmetu zmluvy viac subdodávateľov, použije odsek toľkokrát, koľko subdodávateľov predpokladá.*

**Subdodávateľ – iná osoba v zmysle § 33 ods. 2 (osoba využitá pri preukazovaní splnenia podmienok účasti týkajúcich sa finančného a ekonomického postavenia):**

Obchodné meno alebo názov, resp. meno, priezvisko: ......................................................

Sídlo, miesto podnikania alebo obvyklý pobyt: ......................................................

IČO, resp. dátum narodenia: ......................................................

Osoba oprávnená konať za subdodávateľa: ......................................................

- meno a priezvisko: ......................................................

- adresa pobytu: ......................................................

- dátum narodenia: ......................................................

- funkcia: ......................................................

Podiel plnenia zo zmluvy (špecifikácia, percentuálny a finančný rozsah):

.............................................................................................................................................................................................................................................................................................................................................................................................................................................

*Ak úspešný uchádzač nevyužil pri preukazovaní splnenia podmienok účasti iné osoby túto skutočnosť uvedie. Ak úspešný uchádzač využil pri preukazovaní splnenia podmienok účasti viac iných osôb, použije odsek toľkokrát, koľko iných osôb využil.*

Predávajúci vyhlasuje, že mu nie sú známi žiadni ďalší subdodávatelia v zmysle ustanovení § 2 ods. 1 písm. a) bod 7 zákona č. 315/2016 Z.z. v platnom znení okrem vyššie uvedených.

V ........................., dňa: ..........................

Obchodné meno uchádzača: .............................................................................................

Adresa alebo sídlo uchádzača: ..........................................................................................

Podpis uchádzača, jeho štatutárneho orgánu alebo zástupcu uchádzača ...........................

**II. „ VZOR NÁVRHU ZMLUVY O NÁJME“**

**Uchádzač doplní bod 1.2, 3.1, 3.3 a 3.4 do predloženej zmluvy:**

**ZMLUVA O PODNIKATEĽSKOM NÁJME HNUTEĽNÝCH VECÍ
č. ...... / ......**

uzavretá na základe výsledku verejného obstarávania podľa § 56 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní) a podľa § 721 a nasl. v spojení s § 663 a nasl. Občianskeho zákonníka

**Čl. 1**

**Zmluvné strany**

1.1 **Nájomca:** Univerzitná nemocnica Martin

 Kolárova 2,036 59 Martin

 V zastúpení: Rada riaditeľov v zložení:

 MUDr. Dušan Krkoška, PhD., MBA – generálny riaditeľ

 Doc. MUDr. Dalibor Murgaš, PhD. – medicínsky riaditeľ

 Ing. Stanislav Škorňa – ekonomický riaditeľ

 V mene organizácie sú oprávnení konať najmenej dvaja členovia štatutárneho orgánu spoločne.

 IČO: 00 365 327

######  DIČ: 2020598019

######  IČ DPH: SK2020598019

 Bankové spojenie: Štátna pokladnica

 IBAN: SK84 8180 0000 0070 0028 1377

 BIC/SWIFT: SPSRSKBAXXX

 (ďalej len nájomca)

1.2 **Prenajímateľ:**

 Obchodné meno: ...............................................

 Sídlo: ...............................................

 V zastúpení: ...............................................

 IČO: ...............................................

######  DIČ: ...............................................

######  IČ DPH: ...............................................

######  Bankové spojenie: ...............................................

 IBAN: ...............................................

 BIC/SWIFT: ...............................................

Zápis v Obchodnom registri Okresného súdu ..............., oddiel ...............,, vložka č. ...............

*Uviesť údaj, či prenajímateľ je alebo nie je platcom DPH.*

 (ďalej len prenajímateľ)

prenajímateľ a nájomca ďalej spoločne aj *„zmluvné strany“* alebo jednotlivo

*„zmluvná strana“*

**Čl. II**

**Preambula**

2.1 Táto zmluva o podnikateľskom nájme hnuteľných vecí (ďalej aj „zmluva o nájme“ alebo „zmluva“) je uzavretá podľa príslušných ustanovení zákona o verejnom obstarávaní a je výsledkom nadlimitnej verejnej súťaže, ktorú vyhlásila Univerzitná nemocnica Martin (ďalej aj „UNM“) ako verejný obstarávateľ. Na základe uvedenej nadlimitnej verejnej súťaže nájomca uzatvára s prenajímateľom túto zmluvu o nájme.

2.2 Prenajímateľ sa zaväzuje, že k dátumu podpisu zmluvy je oprávnený a spôsobilý poskytovať služby, ktoré sú predmetom tejto zmluvy, na základe oprávnenia, ktorým disponuje, ako aj na základe osobitných všeobecne záväzných právnych predpisov lex specialis platných pre uvedené komponenty a danú oblasť.

**Čl. III**

**Predmet a účel zmluvy**

3.1 Na základe tejto zmluvy prenajímateľ prenecháva nájomcovi na dočasné, odplatné užívanie nasledujúce zásobovacie zariadenia (ďalej aj „zásobníky“ alebo „predmet nájmu“) pozostávajúce zo: *(uchádzač doplní typ a výrobné číslo)*

- kryogénny zásobník, typ ..........................., výrobné číslo ...........................

- vzduchový odparovač, typ ..........................., výrobné číslo ...........................

- kryogénny zásobník, typ ..........................., výrobné číslo ...........................

- vzduchový odparovač, typ ..........................., výrobné číslo ...........................

3.2 Špecifikácia zásobovacích zariadení tvorí prílohu č.1 tejto zmluvy.

3.3 Účelom nájmu je užívanie predmetu nájmu na hromadenie, splyňovanie alebo miešanie – medicinálny kyslík (...........................) *(uchádzač doplní názov medicinálneho kyslíka)*, ktorý nájomca nadobudol od prenajímateľa na základe kúpnej zmluvy podľa čl. VIII ods.1 tejto zmluvy.

3.4 Zásobovacie zariadenia podľa bodu 3.1 budú inštalované v Univerzitnej nemocnici Martin, Kollárova 2, 036 59 Martin (ďalej aj „miesto inštalácie“), po vzájomnej dohode s nájomcom, a to v dvoch etapách najneskôr do ........................... *(uchádzač doplní max. do 3 mesiacov)* mesiacov odo dňa účinnosti tejto zmluvy.

3.5 Nájomca bude konkrétny rozsah predmetu zmluvy upresňovať počas doby trvania zmluvy na základe svojich potrieb a požiadaviek prostredníctvom vystavených objednávok, ktoré obdrží prenajímateľ písomne alebo faxom alebo emailom alebo telefonicky.

V príslušných objednávkach nájomca uvedie množstvo a druh zásobníkov plynu/plynov, ktoré bude potrebné poskytnúť, termín dodania a miesto dodania.

3.6 U jednotlivých špecifikácii predmetu zmluvy uvedených v prílohe č.1 k tejto zmluve ide o predpokladaný rozsah služieb a nájomca si vyhradzuje právo zmeniť zazmluvnené množstvo predmetu zmluvy, ktoré môže byť nižšie ako množstvo uvedené v prílohe č.1 zmluvy, pri zachovaní jednotkovej ceny, bez nároku na poskytnutie predpokladaného rozsahu služieb.

3.7 Prenajímateľ je výlučným vlastníkom predmetu nájmu. Prenajímateľ prenecháva nájomcovi zásobovacie zariadenia v stave spôsobilom na dohodnuté užívanie.

3.8 Nájomca sa touto zmluvou zaväzuje za predmet zmluvy zaplatiť dohodnutú cenu – nájomné za podmienok uvedených v čl. V tejto zmluvy.

3.9 Prenajímateľ sa zaväzuje a zodpovedá zároveň za to, že predmet zmluvy v čase jeho dodania spĺňa všetky platné normy a ustanovenia vyplývajúce zo súvisiacich osobitných všeobecne záväzných právnych predpisov lex specialis platných pre predmet zmluvy a danú oblasť.

3.10 Prenajímateľ sa zaväzuje, že v rámci plnenia predmetu zmluvy bude dodržiavať zásady bezpečnosti a ochrany zdravia pri práci, ako aj zabezpečí, aby plnením predmetu zmluvy nedošlo k ohrozeniu zdravia a to aj v tom prípade, ak nejakú oblasť predmetu zmluvy bude realizovať subdodávkou.

3.11 Počas plnenia predmetu zmluvy bude prenajímateľ na požiadanie informovať nájomcu o postupe na plnení predmetu zmluvy a upozorní na prípadné zistené nepredvídateľné skutočnosti, pričom súčasne navrhne ich možné riešenie.

3.12 Prenajímateľ sa zaväzuje, že bude zodpovedný za kvalitu plnenia predmetu zmluvy a to aj v prípade, že bude určitú oblasť predmetu zmluvy zabezpečovať v subdodávke.

**Čl. IV**

**Práva a povinnosti nájomcu a prenajímateľa**

4.1 Prenajímateľ dodá, nainštaluje a pripojí zásobovacie zariadenia v mieste inštalácie (vrátane zabezpečenia montážnych otvorov).

4.2 Nájomca v súlade s projektovou dokumentáciou na svoje náklady k termínu inštalácie zásobovacieho zariadenia zabezpečí inštalačnú plochu, ako aj vhodné prečerpávacie plochy a príjazdové cesty pre cisterny, položenie potrebných energetických prípojok, elektrický rozvádzač a pod. Nájomca počas montáže poskytne poverenému zamestnancovi prenajímateľa nevyhnutne potrebnú súčinnosť.

4.3 Prenajímateľ je povinný poskytnúť nájomcovi potrebné podklady a špecifikácie týkajúce sa zásobovacieho zariadenia.

4.4 Nájomca umožní prenajímateľovi alebo ním povereným osobám prístup k predmetu nájmu. Prenajímateľ je povinný vykonať prehliadky a odborné skúšky predmetu nájmu v zmysle vyhlášky č. 508/2009 Z.z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia.

4.5 Prenajímateľ sa zaväzuje vykonať opatrenia uvedené v čl. I prílohy č.2 tejto zmluvy na základe oznámenia od nájomcu. Nájomca bude vykonávať pravidelné kontrolné opatrenia v zmysle čl. II prílohy č.2 tejto zmluvy a oznámi prenajímateľovi bez zbytočného odkladu potrebu opráv, ktoré má vykonať prenajímateľ.

4.6 Nájomca nie je oprávnený dať predmet nájmu do podnájmu tretej osobe.

4.7 Nájomca vyhlasuje, že si je vedomý skutočnosti, že predmet nájmu je vyhradeným technickým zariadením. Predmetom tejto zmluvy je zaškolenie zamestnancov nájomcu osobou, ktorej bolo udelené oprávnenie podľa príslušných právnych predpisov.

**Čl. V**

**Nájomné**

5.1 Nájomné za plnenie predmetu zmluvy je stanovené dohodou:

4.1.1 na základe ponuky prenajímateľa ako uchádzača, ktorá bola automatizovaným vyhodnotením v rámci elektronickej aukcie vyhodnotená ako úspešná v nadlimitnej verejnej súťaži „Technické a medicinálne plyny“, ktorú realizovala UNM;

4.1.2 podľa zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z.z., ktorou sa tento zákon vykonáva (ďalej len „zákon o cenách“), ako aj podľa zákona č. 659/2007 Z. z. o zavedení meny euro v Slovenskej republike a o zmene a doplnení niektorých zákonov;

4.1.3 podľa zákona č. 222/2004 Z.z. o dani z pridanej hodnoty.

5.2 Nájomca zaplatí za užívanie zásobovacích zariadení a za vykonanie činností uvedených v čl. I prílohy č.2 tejto zmluvy nájomné vo výške uvedenej v prílohe č.1 k tejto zmluve.

5.3 Platby za plnenie predmetu zmluvy sa budú uskutočňovať po poskytnutí služieb v príslušnom fakturovanom mesiaci nájomcovi, a to na základe prenajímateľom vystavených faktúr doručených nájomcovi. Nájomné sa fakturuje mesačne.

5.4 Faktúry sú splatné do 60 dní odo dňa ich vystavenia. Faktúry musia obsahovať náležitosti daňového dokladu a ich súčasťou musia byť dodacie listy o dodanom predmete zmluvy – príslušnom množstve služieb v príslušnom fakturovanom mesiaci potvrdené zástupcami oboch zmluvných strán.

5.5 V prípade, že nájomca obdržal faktúru, ktorá nezodpovedá požiadavkám daňového dokladu, je oprávnený ju obratom vrátiť prenajímateľovi za účelom jej doplnenia alebo vystavenia novej faktúry.

5.6 Nájomné je stanovené podľa jednotlivých položiek služieb s rešpektovaním požadovaných špecifikácií a požiadaviek nájomcu, ktoré sú výsledkom verejného obstarávania.

5.7 Počas doby trvania zmluvy sa prenajímateľ zaväzuje, že bude fakturovať len nájomné a poplatky, ktoré tvoria prílohu č.1 k tejto zmluve. Žiadne iné poplatky, či náklady prenajímateľ fakturovať nebude.

5.8 Nájomca sa zaväzuje, že nájomné za plnenie predmetu zmluvy ako výsledok verejného obstarávania zaplatí prenajímateľovi formou bezhotovostného platobného prevodu na bankový účet prenajímateľa, ktorý je uvedený v záhlaví tejto zmluvy a to na základe príslušných objednávok vystavených nájomcom a faktúr vystavených prenajímateľom a doručených nájomcovi.

5.9 K úprave nájomného môže dôjsť v priebehu plnenia predmetu zmluvy z legislatívnych dôvodov, (napr. v prípade zmeny sadzby DPH celoštátnou úpravou) a to po predchádzajúcom súhlase obidvoch zmluvných strán formou písomného dodatku podpísaného obidvomi zmluvnými stranami, pričom každý dodatok musí byť vopred písomne odsúhlasený MZ SR.

Úprava cien sa môže vzťahovať iba na činnosti uskutočnené po takejto úprave, čo musí byť prenajímateľom dokladované.

5.10 Zmluvné strany sa vo vzťahu k určeniu ceny pre každé opakované plnenie vyplývajúce z tejto zmluvy zaväzujú k nasledovnému:

V prípade, ak sa po uzatvorení tejto zmluvy preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto zmluve a predávajúci už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5% v neprospech ceny podľa tejto zmluvy, zaväzuje sa dodávateľ poskytnúť kupujúcemu pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou.

5.11 V prípade, ak predávajúci nie je schopný poskytnúť alebo neposkytne kupujúcemu dodatočnú zľavu podľa bodu 5.10 tohto článku, je kupujúci oprávnený podať výpoveď zo zmluvy. V tomto prípade je výpovedná  lehota 1 mesiac, pričom výpovedná lehota začína plynúť od jej doručenia predávajúcemu.

5.12 Nájomca preddavky, ani zálohy neposkytuje.

5.13 Nájomca berie na vedomie, že v zmysle ustanovenia § 339 Obchodného zákonníka je nájomné podľa tejto zmluvy zaplatené až pripísaním príslušnej sumy na bankový účet prenajímateľa.

**Čl. VI**

**Vlastnícke právo**

6.1 Zásobovacie zariadenie a jeho príslušenstvo (predmet nájmu) zostáva aj v prípade pevného spojenia s podkladom a podlahou vlastníctvom prenajímateľa, nakoľko sa nájomcovi prenecháva len na dočasné užívanie. Pri zasahovaní tretej strany na zásobovacie zariadenie je nájomca povinný okamžite informovať prenajímateľa a poskytnúť mu podporu pri zabezpečení jeho vlastníctva.

**Čl. VII**

**Zodpovednosť za škodu a vady predmetu nájmu**

7.1 Nájomca je povinný predísť tomu, aby na predmete nájmu vznikla škoda. Nájomca je povinný so zásobovacími zariadeniami zaobchádzať so všetkou starostlivosťou a zodpovedá za všetky škody, ktoré vzniknú neodbornou manipuláciou pracovníkmi nájomcu.

7.2 Prenajímateľ odovzdáva nájomcovi zariadenie v stave spôsobilom na dohodnuté užívanie.

7.3 V prípade, že sa pri odovzdaní, resp. počas trvania tejto zmluvy, vyskytne vada zásobovacieho zariadenia alebo pripojovacích komponentov zásobovacieho zariadenia, ktorá bráni dohodnutému užívaniu, nájomca bez zbytočného odkladu oznámi túto skutočnosť prenajímateľovi. Prenajímateľ je povinný bez zbytočného odkladu a bezplatne túto vadu odstrániť, a to buď opravením alebo výmenou príslušného zásobovacieho zariadenia, resp. pripojovacích komponentov zásobovacieho zariadenia.

7.4 Prenajímateľ sa zaväzuje, že počas doby trvania tejto zmluvy zabezpečí opravu zásobníka plynu do 24 hodín od nahlásenia jeho poruchy, resp. zabezpečí do 24 hodín od nahlásenia poruchy náhradné zásobovanie predmetným plynom.

**Čl. VIII**

**Trvanie zmluvy a miesto plnenia predmetu zmluvy**

8.1 Táto zmluva sa uzatvára na dobu, po ktorú trvá kúpna zmluva uzavretá medzi zmluvnými stranami, ktorej predmetom je dodávka medicinálnych a technických plynov od prenajímateľa (ako predávajúceho) nájomcovi (ako kupujúcemu).

8.2 Trvanie tejto zmluvy končí:

8.2.1 ukončením kúpnej zmluvy podľa čl. VIII ods. 8.1 tejto zmluvy;

8.2.2 písomnou dohodou obidvoch zmluvných strán;

8.2.3 písomnou výpoveďou zmluvy ktoroukoľvek zo zmluvných strán aj bez uvedenia dôvodu;

8.2.4 odstúpením z dôvodov upravených v zmluve, pričom odstúpením od zmluvy zmluva zaniká, keď je prejav vôle ukončiť platnosť zmluvy doručený druhej zmluvnej strane, pokiaľ v oznámení o odstúpení nie je ustanovený iný dátum skončenia zmluvy.

V prípadoch uvedených v bodoch 8.2.2, 8.2.3 a 8.2.4 trvanie zmluvy nemôže byť ukončené skôr ako uplynie doba, po ktorú trvá kúpna zmluva uzavretá medzi zmluvnými stranami, ktorej predmetom je dodávka medicinálnych a technických plynov od prenajímateľa (ako predávajúceho) nájomcovi (ako kupujúcemu).

8.3 Ktorákoľvek zmluvná strana je oprávnená zmluvu písomne vypovedať s trojmesačnou výpovednou lehotou.

8.4 Výpoveď sa považuje za doručenú v deň, kedy druhá zmluvná strana prevzala zásielku obsahujúcu výpoveď a v prípade, že túto výpoveď odmietla prevziať alebo jej nebola doručená z iného dôvodu, považuje sa výpoveď za doručenú v deň, kedy sa zásielka vrátila odosielajúcej zmluvnej strane za podmienky, že bola odoslaná na adresu druhej zmluvnej strany uvedenú v zmluve alebo v príslušnom verejnom registri (t.j. v príslušnom obchodnom alebo živnostenskom registri). Uvedené ustanovenie o doručení výpovede sa rovnako vzťahuje na doručovanie akýchkoľvek výziev, upomienok, výpovedí a iných písomných prejavov vôle medzi zmluvnými stranami, s výnimkou oznámenia o zmene adresy. Po ukončení tejto zmluvy nájomca vráti zásobníky prenajímateľovi v stave zodpovedajúcom dojednanému spôsobu užívania s prihliadnutím na obvyklé opotrebenie. Výpovedná lehota je 3-mesačná, začne plynúť prvým dňom nasledujúceho mesiaca po doručení výpovede druhej strane s výnimkou výpovede uvedenej v čl. V v bode 5.11 zmluvy.

8.5 Demontáž zásobovacieho zariadenia a príslušenstva (predmet nájmu) vykoná prenajímateľ po dohode s nájomcom v primeranej lehote po skončení tejto zmluvy.

8.6 Nájomca je oprávnený okamžite odstúpiť od zmluvy:

8.6.1 ak prenajímateľ, resp. subdodávatelia prenajímateľa neboli v čase uzavretia zmluvy zapísaní v registri partnerov verejného sektora (ďalej len „register“) alebo ak boli počas trvania zmluvy vymazaní z registra,

8.6.2 ak si subdodávatelia prenajímateľa, ktorí musia byť zapísaní v registri ani v dodatočne primeranej lehote určenej nájomcom podľa čl. X ods. 10.6 tejto zmluvy nesplnia povinnosť byť zapísaní v registri alebo ak dôjde k ich výmazu z registra počas trvania zmluvy,

8.6.3 ak v súlade so zákonom č. 315/2016 Z.z. v platnom znení registrujúci orgán rozhodne o výmaze prenajímateľa z registra podľa ust. § 12 zákona, ak registrujúci orgán uloží pokutu za nesplnenie povinnosti podať návrh na zápis zmeny zapísaných údajov týkajúcich sa konečného užívateľa výhod v zákonnej lehote alebo za porušenie zákazu vykonávať úkony oprávnenej osoby z dôvodu jej vylúčenia alebo ak v registri nie je zapísaná oprávnená osoba dlhšie ako 30 kalendárnych dní, a to v prípade, ak si nájomca z dôvodu ekonomickej výhodnosti neuplatní zmluvnú pokutu podľa čl. IX ods. 9.5 tejto zmluvy.

Vyššie uvedené ustanovenie je nájomca oprávnený využiť v prípade, ak prenajímateľ, resp. subdodávateľ má povinnosť byť zapísaný v registri partnerov verejného sektora v súlade so zákonom č. 315/2016 Z.z.

8.7 Nájomca je tiež oprávnený odstúpiť od zmluvy z dôvodu podstatného porušenia zmluvných podmienok.

8.8 Ak sa zmluvné strany nedohodnú inak, miestom plnenia je sídlo nájomcu, s ktorým prenajímateľ uzavrel túto zmluvu na predmet zmluvy.

**Čl. IX**

**Zmluvné pokuty a úroky z omeškania**

9.1 Zmluvné strany sa dohodli, že v prípade omeškania prenajímateľa s plnením predmetu zmluvy je prenajímateľ povinný uhradiť nájomcovi zmluvnú pokutu vo výške 0,05% z kúpnej ceny tovaru / služieb, s plnením ktorého sa prenajímateľ omeškal, a to za každý deň omeškania.

9.2 Zmluvné strany sa dohodli, že v prípade omeškania nájomcu s úhradou faktúry podľa tejto zmluvy, si prenajímateľ môže uplatniť úrok z omeškania v súlade s nariadením vlády č. 21/2013 Z. z. v platnom znení.

9.3 Prenajímateľ sa zaväzuje, že bez písomného súhlasu nájomcu nepostúpi svoje peňažné pohľadávky, ktoré vzniknú z tejto zmluvy iným tretím osobám. Postúpenie pohľadávky zo strany prenajímateľa tretej osobe bez súhlasu nájomcu je neplatné. Súhlas nájomcu je platný len za podmienky, že bol na takýto úkon udelený predchádzajúci súhlas MZ SR.

9.4 Ak si subdodávatelia prenajímateľa podľa čl. X tejto zmluvy nesplnia povinnosť byť zapísaní v registri, prenajímateľ zaplatí nájomcovi zmluvnú pokutu vo výške 100,- € za každý aj začatý deň porušenia tejto povinnosti a za každého subdodávateľa, ktorý túto povinnosť porušil.

9.5 Ak registrujúci orgán rozhodne o výmaze prenajímateľa z registra podľa ustanovenia § 12 zákona č. 315/2016 Z.z. v platnom znení, ak registrujúci orgán uloží pokutu za nesplnenie povinnosti podať návrh na zápis zmeny zapísaných údajov týkajúcich sa konečného užívateľa výhod v zákonnej lehote alebo za porušenie zákazu vykonávať úkony oprávnenej osoby z dôvodu jej vylúčenia alebo ak v registri nie je zapísaná oprávnená osoba dlhšie ako 30 kalendárnych dní a nájomca z dôvodu ekonomickej výhodnosti nevyužil právo odstúpiť od zmluvy podľa čl. VIII ods. 8.6 tejto zmluvy, prenajímateľ zaplatí nájomcovi zmluvnú pokutu vo výške 10 000,- €.

9.6 Ak zo strany prenajímateľa, resp. subdodávateľa nie je splnená povinnosť podľa § 11 ods. 2 zákona č. 315/2016 Z.z. v platnom znení alebo ak v registri nemá zapísanú oprávnenú osobu dlhšie ako 30 kalendárnych dní, nie je nájomca ako účastník zmluvy v omeškaní, ak z tohto dôvodu nebude plniť, čo mu ukladá zmluva.

9.7 Ustanovenia 9.4, 9.5 a 9.6 sa vzťahujú len na prenajímateľa, resp. subdodávateľa, ktorí majú povinnosť byť zapísaní v registri partnerov verejného sektora v súlade so zákonom č. 315/2016 Z.z.

9.8 V prípade odstúpenia od zmluvy pre podstatné porušenie zmluvných povinností v zmysle čl. XI ods. 11.1 a 11.2 tejto zmluvy vznikne nájomcovi nárok voči prenajímateľovi na uplatnenie zmluvnej pokuty vo výške 5% z dohodnutej ceny za celý predmet zmluvy v € s DPH uvedenej v prílohe č.1 zmluvy.

9.9 Zmluvná pokuta je splatná do 15 dní odo dňa doručenia žiadosti o jej úhradu prenajímateľovi.

9.10 Uplatnením zmluvnej pokuty a sankcií nie je dotknutý nárok na náhradu škody, ktorú svojím konaním/nekonaním spôsobil nájomcovi prenajímateľ.

**Čl. X**

**Subdodávatelia a osobitné povinnosti prenajímateľa**

10.1 Prenajímateľ pri plnení predmetu zmluvy špecifikovaného v čl. III tejto zmluvy využije subdodávateľov uvedených v prílohe č. 3 tejto zmluvy – Identifikácia subdodávateľov.

10.2 K zmene subdodávateľa môže dôjsť len po odsúhlasení zmeny nájomcom. Prenajímateľ je povinný najneskôr desať kalendárnych dní pred dňom, ktorý predchádza dňu, v ktorom nastane zmena subdodávateľa, písomne oznámiť nájomcovi zámer zmeny subdodávateľa s uvedením identifikačných údajov podľa bodu 10.1 tohto článku zmluvy. Nájomca zašle písomné stanovisko (súhlas/nesúhlas) prenajímateľovi bez zbytočného odkladu. Schválený bude každý subdodávateľ, ktorý bude riadne identifikovaný v zmysle bodu 10.1, bude ním predložené vyhlásenie o detailnom oboznámení sa s predmetom zákazky a podmienkami jeho plnenia, s ktorými bude bezvýhradne súhlasiť a bude zapísaný v registri partnerov verejného sektora, ak mu táto povinnosť vyplýva zo zákona č. 315/2016 Z.z. v platnom znení.

10.3 Prenajímateľ sa zaväzuje na požiadanie nájomcu predložiť mu všetky zmluvy, ktoré má uzavreté so subdodávateľmi.

10.4 Využitím subdodávateľov nie je dotknutá zodpovednosť prenajímateľa za plnenie predmetu zmluvy. Prenajímateľ je plne zodpovedný za výkony, opomenutia alebo zlyhania svojich subdodávateľov rovnako ako za svoje vlastné služby.

10.5 Prenajímateľ a subdodávatelia sú povinní byť počas trvania tejto zmluvy zapísaní v registri, ak im táto povinnosť vyplýva zo zákona č. 315/2016 Z.z. v platnom znení.

10.6 V prípade, ak nájomca zistí, že subdodávateľ nie je zapísaný v registri, vyzve prenajímateľa na odstránenie tohto protiprávneho stavu a určí mu primeranú lehotu, ktorá nesmie byť kratšia ako 15 kalendárnych dní, aby zabezpečil, aby si subdodávateľ splnil povinnosť byť v tejto lehote zapísaný do registra alebo aby prenajímateľ navrhol v súlade s bodmi tohto článku zmenu subdodávateľa, ktorý spĺňa podmienku zápisu v registri.

**Čl. XI**

**Osobitné zmluvné podmienky**

11.1 Prenajímateľ sa zaväzuje do 5 kalendárnych dní od podpísania tejto zmluvy predložiť nájomcovi platné osvedčenie revízneho technika, ktorý bude zodpovedný za vykonávanie odborných prehliadok a odborných skúšok zásobovacích zariadení a za zaškolenie zamestnancov verejného obstarávateľa ako osôb na obsluhu zásobovacích zariadení, vydané príslušným inšpektorátom práce. V prípade, že od vydania osvedčenia uplynulo viac ako 5 rokov, uchádzač k predloženému osvedčeniu zároveň predloží doklad o absolvovaní lekárskej preventívnej prehliadky – lekársky posudok preukazujúci zdravotnú spôsobilosť nie starší ako 4 roky a doklad o absolvovaní aktualizačnej odbornej prípravy nie starší ako 4 roky v prípade, že dátum ukončenia aktualizačnej odbornej prípravy nie je uvedený v osvedčení, resp. v prílohe k osvedčeniu. Ak prenajímateľ nemá sídlo v SR predloží rovnocenné doklady podľa právnych predpisov vydaných v štáte sídla prenajímateľa.

11.2 Nepredloženie dokladov, resp. rovnocenných dokladov vymedzených v ods. 11.1 sa považuje za podstatné porušenie zmluvných podmienok s možnosťou uplatnenia zmluvnej pokuty a s možnosťou využitia inštitútu odstúpenia od zmluvy pre podstatné porušenie zmluvných podmienok.

**Čl. XII**

**Záverečné ustanovenia**

12.1 Všetky udalosti alebo okolnosti, ktorým zmluvná strana predvídateľnými prostriedkami nemôže zabrániť a ktoré sa nachádzajú mimo sféry jej vplyvu – vyššia moc – oslobodzujú dotknutú zmluvnú stranu na obdobie ich vplyvu a v rozsahu ich účinku od zmluvných povinností bez toho, aby druhej zmluvnej strane vznikli akékoľvek nároky na náhradu škody. Dotknutá zmluvná strana je povinná druhú zmluvnú stranu okamžite informovať o druhu a predpokladanej dĺžke trvania uvedeného obmedzenia.

12.2 Zmluvné strany sa zaväzujú oznámiť si všetky zmeny relevantných skutočností, ktoré sa zapisujú do obchodného, resp. živnostenského registra, najmä obchodné meno, sídlo, IČO, právnu formu, identifikačné údaje osôb oprávnených konať (štatutárny orgán), vyhlásenie likvidácie alebo konkurzu.

12.3 Túto zmluvu je možné dopĺňať alebo meniť výhradne formou písomných dodatkov po predchádzajúcom súhlase obidvoch zmluvných strán, ktoré po nadobudnutí platnosti a účinnosti sa stávajú neoddeliteľnou súčasťou tejto zmluvy. Všetky dodatky uzatvorené k tejto zmluve musia byť vopred písomne odsúhlasené MZ SR.

12.4 Právne vzťahy touto zmluvou bližšie neupravené sa riadia príslušnými ustanoveniami Obchodného zákonníka a Občianskeho zákonníka, resp. inými všeobecne záväznými právnymi predpismi SR.

12.5 Táto zmluva je vyhotovená v štyroch rovnopisoch, z ktorých nájomca obdrží dva výtlačky a prenajímateľ dva.

12.6 Táto zmluva nadobúda platnosť dňom jej podpisu obidvoma zmluvnými stranami a účinnosť nasledujúci deň po dni jej zverejnenia v centrálnom registri zmlúv a dodatkov k zmluvám, vedeným Úradom vlády SR, nie však skôr ako nadobudne účinnosť kúpna zmluva uzavretá medzi zmluvnými stranami, ktorej predmetom je dodávka medicinálnych a technických plynov od prenajímateľa (ako predávajúceho) nájomcovi (ako kupujúcemu).

12.7 Zmluvné strany si túto zmluvu prečítali, jej obsahu porozumeli a na znak súhlasu s jej obsahom ju podpísali.

12.8 Neoddeliteľnou súčasťou tejto zmluvy sú prílohy v nej uvádzané:

Príloha č.1: Špecifikácia zásobovacích zariadení s uvedením zmluvných cien

Príloha č.2: Prevádzka a údržba zásobovacích zariadení

Príloha č.3: Identifikácia subdodávateľov

V Martine, dňa: .................................... V .......................... , dňa: ......................

**Za UNM: Za prenajímateľa:**

 Meno: .................................................

 Funkcia: ..................................................

Podpis: ...................................... Podpis: ..................................................

Podpis: ......................................

**Príloha č.1 zmluvy o nájme – Špecifikácia zásobovacích zariadení s uvedením zmluvných cien**

**Zásobná nádrž:**

Médium Typ Výrobné číslo Max. prevádzkový tlak

........................ ........................ ........................ ........................

........................ ........................ ........................ ........................

**Odparovač/ohrievač:**

Médium Typ Výrobné číslo Výkon

........................ ........................ ........................ ........................

........................ ........................ ........................ ........................

|  |  |  |  |  |  |  |  |
| --- | --- | --- | --- | --- | --- | --- | --- |
| **Pol.** | **Názov položky** | **Merná jednotka** | **Predpokl. množstvo za 3 roky** | **Jednotk. cena v € bez DPH** | **Sadzba DPH v %** | **Cena celkom za položku v € bez DPH** | **Cena celkom za položku v € s DPH** |
| 1 | nájomné za dva zásobníky na kvap. kyslík o celkovom minimálnom objeme 12m3 vrátane odparovačov | zásobníky/mesiac | 36 | x | x | x | x |
| 2 | poplatok za dovoz, montáž a sprevádzkovanie dvoch zásobníkov na kvap. kyslík o celkovom minimálnom objeme 12m3 vrátane odparovačov | kus | 1 | x | x | x | x |
| Cena za celý predmet zákazky v € bez DPH: | x |  |
| **Cena za celý predmet zákazky v € s DPH:** |  | **x** |

V .......................... , dňa: ......................

**Za prenajímateľa:**

Meno: .................................................

Funkcia: ..................................................

Podpis: ......................................

**Príloha č.2 zmluvy o nájme – Prevádzka a údržba zásobovacích zariadení**

**I. Opatrenia vykonávané prenajímateľom**

Prenajímateľ vykoná nasledovné práce, ktoré sú potrebné na udržanie správneho stavu zásobovacích zariadení:

1. Odstránenie všetkých nájomcom ohlásených vád.

2. Vykonanie všetkých prác súvisiacich s uvedením zásobovacích zariadení do prevádzky a ich udržiavanie v prevádzkyschopnom stave, pokiaľ udržiavanie v prevádzkyschopnom stave nie je oprávnený vykonať zaškolený pracovník v zmysle protokolu o zaškolení.

3. Pravidelná kontrola zásobovacích zariadení nasledovne:

a. pri každom plnení uskutočnenie vizuálnej kontroly plnenej zásobnej nádrže

b. prehliadka a kontrola funkčnosti zásobníkovej stanice v zmysle platných predpisov minimálne raz ročne.

4. Uskutočnenie, resp. zabezpečenie všetkých skúšok stanovených na základe platných právnych predpisov v rámci určených lehôt podľa vyhlášky č. 508/2009 Z.z.

5. Vyškolenie obslužného personálu nájomcu počas odovzdania zásobovacích zariadení a počas trvania zmluvy. Prenajímateľ o vykonanom zaškolení a preškolení obslužného personálu vyhotoví písomný protokol.

**II. Opatrenia vykonávané nájomcom**

1. Nájomca bude dodržiavať všetky predpisy, ktoré sú potrebné pre bezpečnú prevádzku zásobovacích zariadení, najmä ako vyhradených technických zariadení.

2. Počas trvania nájomného vzťahu nájomca zabezpečí vyškolenie obslužného personálu v zmysle článku I. bod 5.

3. Nájomca má právo manipulovať s armatúrami potrebnými pre príslušný účel použitia na základe poskytnutého návodu na používanie prostredníctvom primerane zaškolených pracovníkov nájomcu (pozri I. bod 5). Akýkoľvek iný zásah do zásobovacích zariadení alebo zmena na zásobovacích zariadeniach, na výkon ktorých nebol pracovník nájomcu zaškolený v zmysle protokolu, nájomca vykoná len po predchádzajúcom písomnom súhlase prenajímateľa a odbornej konzultácii s prenajímateľom.

4. Nájomca je povinný bez zbytočného odkladu informovať prenajímateľa o všetkých funkčných poruchách a poškodeniach. Opravy bude uskutočňovať len poverený pracovník prenajímateľa.

5. Nájomca na základe návodu na používanie zariadení podľa článku III ods. 3.1 zmluvy a prevádzkového predpisu prenajímateľa vypracuje miestny prevádzkový predpis.

6. Nájomca zahrnie zásobovacie zariadenia do svojho požiarneho plánu a pokiaľ je to potrebné, do svojho poplachového plánu a plánu na odvrátenie nebezpečenstva.

7. Nájomca prostredníctvom zaškolenej osoby vykoná v zmysle prevádzkového predpisu obhliadku zásobovacích zariadení podľa článku III. ods. 3.1 zmluvy a skontroluje ich prevádzkyschopnosť.

8. Nájomca zabezpečí, aby boli dodržané ochranné pásma (zóny) podľa príslušných predpisov.

9. Nájomca nebude bez predchádzajúceho písomného súhlasu prenajímateľa odstavovať existujúce bezpečnostné zariadenia.

V Martine, dňa: .................................... V .......................... , dňa: ......................

**Za UNM: Za prenajímateľa:**

 Meno: .................................................

 Funkcia: ..................................................

Podpis: ...................................... Podpis: ..................................................

Podpis: ......................................

**Príloha č.3 zmluvy o nájme – Identifikácia subdodávateľov:**

**Subdodávateľ:**

Obchodné meno alebo názov, resp. meno, priezvisko: ......................................................

Sídlo, miesto podnikania alebo obvyklý pobyt: ......................................................

IČO, resp. dátum narodenia: ......................................................

Osoba oprávnená konať za subdodávateľa: ......................................................

- meno a priezvisko: ......................................................

- adresa pobytu: ......................................................

- dátum narodenia: ......................................................

- funkcia: ......................................................

Podiel plnenia zo zmluvy (špecifikácia, percentuálny a finančný rozsah):

.............................................................................................................................................................................................................................................................................................................................................................................................................................................

*Ak úspešný uchádzač nemá v úmysle zadať časti plnenia predmetu zmluvy subdodávateľom túto skutočnosť uvedie. Ak úspešný uchádzač predpokladá pri plnení predmetu zmluvy viac subdodávateľov, použije odsek toľkokrát, koľko subdodávateľov predpokladá.*

**Subdodávateľ – iná osoba v zmysle § 33 ods. 2 (osoba využitá pri preukazovaní splnenia podmienok účasti týkajúcich sa finančného a ekonomického postavenia):**

Obchodné meno alebo názov, resp. meno, priezvisko: ......................................................

Sídlo, miesto podnikania alebo obvyklý pobyt: ......................................................

IČO, resp. dátum narodenia: ......................................................

Osoba oprávnená konať za subdodávateľa: ......................................................

- meno a priezvisko: ......................................................

- adresa pobytu: ......................................................

- dátum narodenia: ......................................................

- funkcia: ......................................................

Podiel plnenia zo zmluvy (špecifikácia, percentuálny a finančný rozsah):

.............................................................................................................................................................................................................................................................................................................................................................................................................................................

*Ak úspešný uchádzač nevyužil pri preukazovaní splnenia podmienok účasti iné osoby túto skutočnosť uvedie. Ak úspešný uchádzač využil pri preukazovaní splnenia podmienok účasti viac iných osôb, použije odsek toľkokrát, koľko iných osôb využil.*

Prenajímateľ vyhlasuje, že mu nie sú známi žiadni ďalší subdodávatelia v zmysle ustanovení § 2 ods. 1 písm. a) bod 7 zákona č. 315/2016 Z.z. v platnom znení okrem vyššie uvedených.

V .......................... , dňa: ......................

**Za prenajímateľa:**

Meno: .................................................

Funkcia: ..................................................

Podpis: ......................................